ગુજરાત સામૂહિક જૂથ વિમા યોજના હેઠળ કુલ-૩.૫૦ કરોડથી વધુ લાભાર્થીઓને આવરી લઇ રૂ.૪૮.૨૨ કરોડનું પ્રીમીયમ વસૂલ કરવામાં આવ્યુ છે ઉપરાંત રાજ્ય સરકારના અને પંચાયતના કર્મચારીઓને પણ તા.૦૧.૦૧.૨૦૧૬ થી તા.૩૧.૦૭.૨૦૧૬ સુધીના સાત માસના પગાર તફાવતની રકમ તથા પેન્શનરોને તા.૦૧.૦૧.૨૦૧૬ થી તા.૩૦.૦૯.૨૦૧૬ સુધીના નવ માસના પેન્શનના તફાવતની રકમ રોકડેથી ચુકવવાનો નિર્ણય પણ કર્યો છે. જે મુજબ સાતમા પગાર પંચના તફાવતની રકમનો પ્રથમ હપ્તો ચાલુ વર્ષના માર્ચ માસમાં, બીજો હપ્તો મે માસમાં તથા ત્રીજો હપ્તો જુલાઇ માસમાં ચૂકવાશે, તેમ તેમણે ઉમેર્યુ હતુ. આ માગણીઓ વિધાનસભા ખાતે પસાર કરાઇ હતી.